Verkefnið hófst árið 2012 og lauk í október 2016 með skilum á fjölmörgum skýrslum um öll möguleg málefni og margbreytilegar hliðar á þessu sérhæfða fagsviði . Starf á sviði gagnamála innan verkefnisins þróaðist eftir miðjan starfstímann í að stjórnendur vinnuhópsins á þessu sviði , sem vel að merkja voru ekki íslenskir , vildu útbúa tilraunaverkefni ( EGIP – Pilot Project ) og nota til þess hugbúnað sem þeir þekktu til . Þetta leiddi hins vegar hugann að gagnafátækt landsins á þeim sviðum sem tilraunaverkefnið byggði á og vekur okkur til umhugsunar um hvað þurfi til þannig að raunhæf verkefni af þessum toga geti virkað vel og skilað gagni bæði innan landa sem og í samstarfi þjóða . Undirritaður var í fimm manna hópi sem greindi stöðuna og vann skýrsluna . Þar sem tæknilýsingarnar og staðlarnir eru skástir til notkunar á þessu sviði vantar í þá veigamikla efnisþætti . Til þess að leiða umræðuna á skilgreinda braut var saminn sérstakur viðauki við skýrsluna . Þar kemur fram tafla fyrir öll möguleg gagnasett á sviði jarðhita sem komið höfðu óskir um í könnununum fyrr í verkefninu að þyrftu að vera til . Í töflunni er skráð tilvísun á það hvar væri eitthvað í INSPIRE tæknilýsingunum sem tengdist viðkomandi gagnasetti á sviði jarðhita . Það liggur fyrir að setja þyrfti upp sérstaka staðlanefnd eða nefndir skipaðar sérfræðingum frá helstu löndum sem eiga og nýta jarðhita í Evrópu . Slík nefnd eða nefndir myndu byggja á þeim grunni að töflum sem hægt væri að byggja á og semja staðla frá grunni sem fylgja hugmyndafræði INSPIRE . Hér er verk að vinna , skýrslan leggur línuna um næstu skref . Þó að mikið sé til af jarðhitagögnum á Íslandi vantar betri samræmda gagnagrunna og ítarlegri landfræðileg gagnasett á sviði jarðhita sem hægt er að birta opinberlega í fjölþjóðlegum verkefnum á netinu .